b'\n_START_ARTICLE_\nPlesala je jedno ljeto\n_START_SECTION_\nRadnja\n_START_PARAGRAPH_\nStudent G\xc3\xb6ran dolazi na imanje svog strica gdje susre\xc4\x87e mladu Kerstin. To je bila ljubav na prvi pogled, me\xc4\x91utim Kerstin je pod strogim nadzorom svoje obitelji. Lokalna omladina \xc5\xbeeli organizirati kazali\xc5\xa1nu predstavu ("V\xc3\xa4rmlandci") ali strogi sve\xc4\x87enik \xc4\x8dini sve da bi ih u tom sprije\xc4\x8dio. G\xc3\xb6ran se mora vratiti svom studiju i nalazi se pred te\xc5\xa1kim izborom.\n_START_SECTION_\nO filmu\n_START_PARAGRAPH_\nPlesala je jedno ljeto je film redatelja Arnea Mattssona snimljen po romanu Ljetni ples Pera Olofa Ekstr\xc3\xb6ma iz 1949. Film je postao poznat i izazvao je skandal, prvenstveno zbog scene kada se mladi ljubavnici zajedno kupaju goli i kada se grudi glumice Ulle Jacobssons mogu vidjeti izbliza u ljubavnoj sceni. Film je nagra\xc4\x91en Zlatnim medvjedom na filmskom festivalu u Berlinu 1952.'